| • fəsil •
| 3 | SİMVOLLAR

1 | A | Təsəvvür edin ki, kimsəsiz bir adadasınız. Uzaqdan keçən gəmilər, yüksəklikdə uçan təyyarələr sizi görmür. Onların diqqətini cəlb etmək üçün nə edərdiniz?

NAHAR YEMƏYİ

- Bilirsən, necə güclüdürlər?! Tankları elə sürürlər ki... Dünən saydım, on dənə tank keçdi... - Guya mən bilmirəm?! Özüm görmüşəm onları. Biri tankın üstündə oturmuşdu. Mənə də əl elədi... - Sən hələ təyyarələri görmədin. Elə uçurdular ki... Biri düz başımın üstündən keçdi. - Gördüm. Mən səndən qabaq gördüm. Ana uşaqların söhbətini kəsdi: - Uşaqlar, yeməyinizi yeyin. Mən tələsirəm. Xəstəxanada işim çoxdur... Teymur, bacından muğayat ol. ... Masanın üstündəki boşqabda qaynadılmış yumurta və kartof var idi. - Bacı, sən yeyirsən? - Hə. Nədir, mənim payımı da yemək istəyirsən? Vermərəm. - Yox. İstəmirəm. Mən öz payımı... Teymur Mədinənin qulağına nə isə pıçıldadı. Mədinə gülümsədi. Teymurun gözlərinin içinə baxdı: - Aaaa... Doğrudan?! Mənim də payımı aparaq... Dur,tez elə... İndi gəlib keçərlər... Sizcə, Teymur Mədinəyə nə təklif etdi? |  |

Teymur yeməyi cəld dəsmala bükdü. Bağlamanı götürüb qapıdan çıxdılar...

Yağış yağırdı. Hava əməlli-başlı soyumuşdu. Yola çatanda ikisi də su içində idi. Səkidə dayandılar. Heç nə gözə dəymirdi. Arabir maşınlar şütüyüb keçirdi.

Mədinə kədərlə dedi:

- Yəqin, gecikmişik. Gediblər...

Birdən uzaqda hərbi maşın karvanı göründü. Hər birinin üstünə Azərbaycan bayrağı sancılmışdı.

- Yaxınlaşırlar... Elə etməliyik ki, bizi görüb maşını saxlasınlar.