Dalğalarla çarpışan insanlar xilas olmağa çalışırdılar. Yaraşıqlı bir gənc bir neçə dəfə suya batıb-çıxdı, sonra isə görünməz oldu. Supərisi nənəsinin sözlərini xatırlayıb köməyə tələsdi. Gəncin hərəkətsiz bədənindən yapışıb sahilə doğru üzdü. Onu sahildəki qayaların üzərinə qaldırdı. Gəncin özünə gəldiyini görüb oradan uzaqlaşdı.

Bu hadisədən sonra Supərisinin insanlara olan marağı daha da artdı:

- Axı nə üçün insanlar dəniz səyahətinə çıxa bilirlər, amma biz onların yaşadıqları torpaqlarda gəzə bilmirik?

Çox düşündükdən sonra Supərisi dəniz cadugərindən kömək istədi.

Dəniz cadugəri onu dinləyib dedi:

- Sənə kömək edərəm! Mən elə edərəm ki, quyruğun ayaqlarla əvəz olunar. Lakin unutma ki, sənin hər bir addımın ağrılı olacaq. Bir də, günəş batana kimi geri dönməlisən. Yoxsa ayaqların yenidən balıq quyruğuna çevriləcək. Bunun əvəzində isə gözəl səsini istəyirəm.

Supərisi cadugərin bütün şərtləri ilə razılaşırdı, təki yer üzünə bir dəfə də olsa, ayaq bassın. Supərisi cadugərin ona verdiyi sehrli məlhəmi içdi. Dərhal huşunu itirdi. Gözlərini açanda özünü sahildəki qayalıqların üzərində gördü. Onun ətrafına xeyli insan toplaşmışdı. Fırtınada xilas etdiyi gənc də onların arasında idi. Kimsə dedi: - Gözəl qız, necə böyük xoşbəxtlikdir ki, sizi xilas ediblər. Amma biz yaxınlaşanda ətrafda heç kim yox idi. Xilaskarınızı gördünüzmü? Gənc oğlan söhbətə qoşuldu: - Bu yaxınlarda bizim də gəmimiz fırtınaya düşüb parçalandı. Adamların çoxu dənizdə qərq oldu. Mənim sağ qalmağım isə bir möcüzədir. Camaat danışır ki, məni supəriləri xilas edib. Əlbəttə, bu bir cəfəngiyyatdır. İndiyə kimi heç kim supərisi deyilən varlıq görməyib. Bu sözləri eşidən Supərisi istədi ki, gənc oğlan öz xilaskarını tanısın. Amma ayaqları üzərində dayanan bir qızın supərisi olduğuna kim inanardı? Hans Xristian Andersenin "Supərisi" nağılı əsasında işlənmişdir |  | • Söz boğçası • • mərcan • kəhrəba • göyərtə • cadugər • qərq olmaq • cəfəngiyyat • tab gətirmək

## Söz ehtiyatı

B | Mətnə əsasən aşağıdakı sözlərin mənasını izah edin. Lüğət vasitəsilə dəqiqləşdirin.
göyərtə | cadugər | cəfəngiyyat | qərq olmaq