3 | A | Müsahibəni oxuyun. Sizcə, müxbir aşağıdakı cavabları almaq üçün müsahibinə hansı sualları verib? Həmin sualları təxmin edin və müsahibəni tamamlayın.
QƏHRƏMAN DİLƏFRUZ ANA |  | Müsahibimiz I Qarabağ müharibəsində 6 il döyüşmüş və əsgərlərə tibbi yardım göstərmiş Diləfruz xanımdır. Müxbirin sualı: - Özünüzü təqdim edin. - Mən, Hüseynova Diləfruz Nuru qızı. Ağdamda doğulmuşam. Tibb bacısı olaraq gizir rütbəsində Azərbaycan ordusunda xidmət etmişəm. Müxbirin sualı: - ... - 1989-cu ildə ermənilər tez-tez kəndimizə hücuma keçirdilər. Bir gün eşitdim ki, qardaşlarım, qohumlarım döyüşə gedirlər. Mən də onlara qoşulmağa qərar verdim.
Müxbirin sualı: - ... - Ailəm əvvəl etiraz etdi. Anam 4 körpəmi qoyub getməyimə razı deyildi. Dedim ki, Vətənimizin dar günüdür, əsgərlərimizin köməyə ehtiyacı var. Müxbirin sualı: - ... - 6 il döyüşmüşəm. Ağdam, Tərtər, Kəlbəcər, Şuşa döyüşlərində iştirak etmişəm. Azərbaycanın ilk könüllü özünümüdafiə dəstəsinin üzvü olmuşam. Müxbirin sualı: - ... - Çətinliklər çox idi. Təkcə tibbi çantamın ağırlığı 40 kq idi. Bununla bərabər silahımı da daşıyırdım. Həmişə əsgərlərlə çiyin-çiyinə gedirdim. Əsgər qardaşlarım mənə çox güvənir, onları xilas edəcəyimə inanırdılar. Müxbirin sualı: - ... - Ən ağır günlərimdən biri Tərtərin Umudlu kəndində olub. Həmin gün mühasirəyə düşmüşdük. Düşmən Murovdağın yüksəkliyindən başımıza güllə yağdırırdı. Qarlı-şaxtalı günlərdə ac-susuz 2 ay mühasirədə qaldıq. Çətinliklə də olsa, mühasirədən çıxa bildik. Müxbirin sualı: - ... - Məni Qarabağın Həcəri adlandırırdılar. Deyirdim ki, məni öz adımla çağırın. Qoy gələcəkdə Həcər kimi qadınlarımızın çoxolduğu bilinsin.

| C | Müsahibədən aldığınız məlumatlar əsasında Diləfruz Hüseynova haqqında informativ mətn yazın.