3 |  | Dünya ədəbiyyatında macəra axtaran bir çox obrazlar var. Bunların arasında Tom Soyer bənzərsiz və fərqlidir. Onun on iki yaşı 3 var. Tom müxtəlif problemlərlə rastlaşır, lakin hazırcavablığı, diribaşlığı və fərasəti ilə çətin vəziyyətdən çıxış yolları tapır. Bu sərgüzəştlər "Tom Soyerin macəraları" əsərində öz əksini tapıb.

4 |  | Supərisi balıq quyruqlu, beldən yuxarı qadın görünüşlü qeyri-real varlıqdır. Bu obraza bir çox xalqların nağıllarında, əfsanələrində rast gəlmək olar. Bunlardan ən məşhuru "Kiçik Supərisi" nağılıdır. Dəniz səltənətində yaşayan Supərisi gözəl olduğu qədər də xeyirxahdır. Bu dəniz gözəli insanlarla ünsiyyət qurmağa çalışır və quruya çıxmağa can atır.

C | Əsər qəhrəmanları haqqında məlumatlara əsasən cədvəli tamamlayın.

Qəhrəmanın adı | İştirak etdiyi əsər | Qəhrəmanın xarakteri
Herakl | yunan əfsanələri | cəsur, ağıllı, güclü

Ç | Nümunəyə əsasən sevimli qəhrəmanınız haqqında təqdimat hazırlayın.

• Nümunə • |  |

Mənim sevimli qəhrəmanımın adı Fitnədir. Bu obraz Nizami Gəncəvinin "Yeddi gözəl" əsərinin qəhrəmanlarından biridir.

Fitnə ağıllı və cəsarətlidir. O, padşaha sözün düzünü söyləməkdən çəkinmir. Öz cəsarəti ilə hamının hörmətini qazanır.