SİTATLAR: 1) "...Dahi şəxsiyyətlərimizin büstləri bizim qələbəmizin rəmzidir. Onların ruhu şaddır. Onlar doğma vətənə qayıdıblar. Biz onları qaytarmışıq". (Azərbaycan Respublikasının Prezidenti İlham Əliyev) 2) "Mən bir vətəndaş olaraq sevinirəm ki, büstlər tarixi məkanına qaytarıldı. Qoy gələcək nəsillər ermənilərin Azərbaycana qarşı törətdikləri vəhşilikləri heçvaxt unutmasınlar". (Heykəltəraş Namiq Dadaşov) |  | Dahi şəxsiyyətlərimizin büstləri: Üzeyir bəy Hacıbəyli, Xurşidbanu Natəvan, Bülbül

| C | Sizcə, mətndə başqa bir müəllifin sözlərindən nə üçün istifadə olunur? Fikrinizi əsaslandırın. 1) Mətnin maraqlı olması üçün 2) Mövzu üzrə geniş məlumat vermək üçün 3) Öz fikrini əsaslandırmaq üçün

| Ç | Aşağıdakı fikirləri əsaslandırmaq üçün hansı aforizmlərdən istifadə etmək olar? Uyğunluğu müəyyən edin.

FİKİRLƏR:
1. Bir işə başlamazdan əvvəl başqalarının fikrini, rəyini soruşmaq lazımdır.
2. Dinləyiciləri yormamaq üçün fikrimizi qısa çatdırmağa çalışmalıyıq.
3. Çətinliklərə dözmək, məqsədə çatmaq üçün yorulmadan çalışmaq lazımdır.
4. Mütaliə etmək insanın dünyagörüşünü artırır, xoşbəxt yaşamağına kömək edir.
AFORİZMLƏR:
a) "Yaxşı kitab çox qiymətli xəzinədir" (Həsən bəy Zərdabi).
b) "Səbir ilə yaranar hər böyük zəfər" (Səməd Vurğun).
c) "İşi bilənlərlə məsləhətləşən adam heç vaxt ziyan çəkməz" (Həzrəti Məhəmməd).
ç) "Çox sözün kərpictək qiyməti olmaz" (Nizami Gəncəvi).

3 | A | Sizcə, ölkə başçısının hansı keyfiyyətləri olmalıdır? Çətin problemlərin həllində milli liderin rolu nədən ibarət ola bilər? Fikrinizi əsaslandırın.

• Diqqət et •
MÜHAKİMƏ VƏ SİTAT
•
Bir çox mətnlərdə müəllifin fikirləri — mühakimələri əks olunur. Müəllif fikirlərini əsaslandırmaq üçün bəzən sitatlardan istifadə edir.