3 | A | Aşağıdakı cümlələrin hansında daha çox məlumat verilir? 1. Oqtay getdi. 2. Dünən qardaşım OqtayTürkiyəyə getdi.

• Bunları bilməliyik •
CÜMLƏNİN İKİNCİ DƏRƏCƏLİ ÜZVLƏRİ
•
İkinci dərəcəli üzvlər mübtəda və xəbərə aid olur, cümləni genişləndirir.
Məsələn: Saralmış yarpaqlar yavaş-yavaş yerə töküldü.

yarpaqlar (mübtəda) hansı? saralmış | töküldü (xəbər) necə? hara? yavaş-yavaş yerə

| B | Cümlələrdə ikinci dərəcəli üzvləri müəyyən edin. 1. Birdən gurultulu səs eşidildi. 2. Müəllim çətin tapşırıqları izah etdi. 3. Kitabxanaçı kitabları rəflərə düzdü. 4. Xəstə gündən-günə yaxşılaşırdı. 5. Bu bağçada nadir güllər çoxdur.

| C | Suallara cavab yazaraq cümlələri genişləndirin. 1. (Hansı?) qızlar (nəyi?) yığdılar. 2. Sevil (nə üçün?) (nə qədər?) çalışdı. 3. Baba (kimlə?) (harada?) gəzir. 4. (Hansı?) musiqiçi kamançada (necə?) ifa edirdi.

| Ç | İkinci dərəcəli üzvlər əlavə etməklə cümlələri genişləndirin.
1. Səməd yazacaq. 2. Külək əsir. 3. Bayraq dalğalandı. 4. Şir qəzəbləndi. | 5. Polis tələb etdi. 6. Həkim müalicə edəcək. 7. Meyvələr yetişir. 8. Əsgərlər döyüşdülər.

| D | İkinci dərəcəli üzvləri ixtisar etməklə cümlələri köçürün. a) Gəmi sahildə üç saat dayandı. b) Ata cəbhədəki oğlundan məktub aldı. c) Birinci siniflər sıraya düzülmüşdü. ç) Hündür dalğalar şiddətlə qayalara çırpılırdı. d) Güclü külək qumu havaya qaldırırdı.