| • fəsil •
| 1 | VƏFALI DOST

1 | A | Kitabın üzqabığına baxın və kitab haqqında məlumatla tanış olun. Aşağıdakı suallara cavab verin.

"Qaraca qız" Süleyman Sani Axundovun "Qorxulu nağıllar" kitabına daxil olan hekayələrdən biridir. Əsərin baş qəhrəmanı Tutu adlı qızdır. Hekayədə valideynlərini itirmiş Tutunun qarşılaşdığı çətinliklərdən danışılır. 1. Hansı məlumat diqqətinizi daha çox cəlb etdi? 2. Bu kitabı nə üçün oxumaq istərdiniz? |  |

QARACA QIZ Günlərin bir günü Hüseynqulu ağa dostları ilə ova çıxmışdı. Bu zaman qəribə hadisə ilə qarşılaşdı. Nəhəng bir ayı mağaranın ağzında durub qəzəblə nərildəyirdi. Ovçular ayını görən kimi atəş açdılar. Ayı nərildəyə-nərildəyə oradan uzaqlaşdı. Mağaradan balaca bir qız uşağı çıxdı. Hüseynqulu ağa qızın valideynlərini tapmaq üçün yaxınlıqdakı kəndə soraq saldı. Öyrəndi ki, bu qız zəlzələ zamanı valideynlərini itirib. Əsl adı Tutudur. Qarayanız olduğu üçün hamı onu Qaraca qız çağırır. Hüseynqulu ağanın kimsəsiz uşağa yazığı gəldi: - Mən bu qızı özümlə aparıram. Bağbanım Piri kişi ilə qalar. Hərdənbir Ağca ilə də oynayar. Onun da təklikdən ürəyi sıxılmaz. Hüseynqulu ağanın qızı Ağca xanım elə ilk gündən Qaraca qız ilə dostlaşdı. Bu, Ağcanın anası Pəricahan xanımın heç xoşuna gəlmədi. Onunla görüşməyi qızına qadağan etdi: - Sən bəy qızısan, rəiyyət qızı ilə oturub-durmaq sənə yaraşmaz. Mən razı ola bilmərəm ki, qızım bir xidmətçi ilə dostluq etsin. Hüseynqulu ağa isə Ağcanın darıxdığını görüb tez-tez onu bağa aparırdı. Bu zaman dostlar görüşür, birlikdə vaxt keçirirdilər. Qaraca qız Ağca xanıma rəqs etməyi öyrədirdi. İşi belə görən Pəricahan xanım "Şəhərdə işlərim çoxdur",-deyə Ağcanı da götürüb şəhərə getdi. Yayın qızmar istisinə baxmayaraq, onlar bir müddət şəhərdəki evlərində qaldılar. |  | • Söz boğçası •
• rəiyyət • rica etmək • nökər • koma | • istehza • çarə • mürəbbiyə • tənə