## Dil qaydaları

4 | A | Cümlələrin sonunda hansı durğu işarələri qoyulmalıdır? Fikrinizi əsaslandırın.
1. Xahiş edirəm, qapını ört 2. Vay, dərsə gecikdim | 3. Arzu, məşğələ hansı günlər olacaq 4. Mağazadan alma, armud, heyva aldım

| B | Hiss, həyəcan bildirən sözlər artırmaqla nəqli cümlələri nida cümlələrinə çevirin.
1. Lap əldən düşdüm. 2. Bu çiçəyin gözəl qoxusu var. | 3. Bizim komanda qalib gəldi. 4. Biz meşədə tək qaldıq.

| C | Hansı cümlənin sonunda məqsəddən asılı olaraq həm nöqtə, həm də sual işarəsi qoymaq olar?
1. Sabah hava küləkli olacaq 2. Dərslərini yaxşı oxu | 3. Məgər iclas artıq bitdi 4. Həmişə belə gülərüz ol

| Ç | Sizcə, nə üçün cümlələrin sonunda həm sual, həm də nida işarəsindən istifadə olunmuşdur? 1. Ay aman, bu nə bəla idi?! 2. Bəs mən indi nə edim?!

• Bunları bilməliyik •
ÜÇ NÖQTƏ
•
Durğu işarələrindən biri də üç nöqtədir (...). Üç nöqtə, əsasən, fikrin bitmədiyini bildirir.
Məsələn:
- Dünənki tədbirdə iştirak etdin?
- Xeyr, etmədim, çünki...
- Yaxşı, sonra izah edərsən.

| D | Cümlələri oxuyun. Üç nöqtənin hansı məqsədlə işləndiyini müəyyən edin və funksiyaları ilə uyğunlaşdırın.
1 |  | Mən... mən... bunu bilmirdim... heç güman da etmirdim.
|  | A. Sitatın ixtisar edildiyini göstərir.
2 |  | Heydər Əliyev demişdir: "... Mən fəxr edirəm ki, azərbaycanlıyam".
|  | B. Fikrin bitmədiyini bildirir.
3 |  | Siz niyə dərsə gecikmisiniz? - Biz gəlirdik, amma ... - Amma nə?
|  | C. Danışanın həyəcanlı olduğunu əks etdirir.