Gəl ki bu gün istidən Yaman pis günə düşdü; Tamam soldu Gicitkən, Yarpaqları büzüşdü... - Qoymayın, soluram mən, Artıq məhv oluram mən! - Deyib haray salsa da, Olmadı yaxın gələn. Vaxtilə hamını bərk Dalamışdı Gicitkən. Hikmət Ziya |  |

## Nə anladın?

Ç
Mətnlə bağlı suallara cavab verin.
1. Gicitkən ətrafdakılarla necə davranırdı?
2. Gicitkən nə üçün haray qopardı?
3. Niyə Gicitkənin köməyinə heç kim gəlmədi?

## Söz ehtiyatı

D
Hansı cümlələrdə fərqləndirilmiş sözlər mətndəki mənasında işlənib?
a) Yun şərf boynumu dalayaraq qızartdı.
b) Akif acı sözləri ilə yoldaşlarını dalayırdı.
a) Səhər tez oyanmağa artıq alışmışam.
b) Bibərin acılığından əllərim alışıb yanırdı.
a) Şaxta tərəvəzləri büzüşdürmüşdü.
b) Lalə soyuqdan çarpayıda büzüşüb qalmışdı.

## Düşün və cavab ver

E | "Gülüb bu an ürəkdən, Xoşlanardı Gicitkən" misraları baş qəhrəmanın hansı xüsusiyyətindən xəbər verir?

Ə | Hansı atalar sözü şeirin ideyasına uyğundur? Seçiminizi izah edin. a) Dost dosta tən gərək, tən olmasa, gen gərək. b) Sözü müdrik olanın özü də müdrik olar. c) Nə əkərsən, onu da biçərsən

F | "Gicitkən" şeirini öz sözlərinizlə yazın. Yazdığınız mətnin giriş, əsas və sonluq hissələrini müəyyən edin.