| B | Mətni oxuyun. Suallara cavab verin.

Vətənə məhəbbət onu tanımaqdan başlayır

Hər kəs öz Vətəninin keçmişini bilməli, gələcəyini düşünməlidir.

Ölkəsini daha yaxından tanıyan vətəndaş Vətəni sevəcək, onu göz bəbəyi kimi qoruyacaq. Görkəmli alim Xudu Məmmədovun gözəl bir fikri var: "Uşaqlara Vətəni sevməyi öyrətmək lazım deyil. Siz onlara Vətəni tanıdın, özləri sevəcəklər".

Ana dilimiz, adət-ənənələrimiz, mədəniyyətimiz, tarixi torpaqlarımız bizə ulu babalarımızdan miras qalıb. Uzun illərdir ki, mənfur düşmən Azərbaycana məxsus bu dəyərləri mənimsəməyə çalışır. Bunun qarşısını almağın ən uğurlu yolu vətənini tanımaq, onun dəyərlərini qorumaq və həqiqəti dünyaya çatdırmaqdır. Ulu öndər Heydər Əliyev demişkən: "Xalqın, millətin taleyi hər bir insanın taleyinə çevrilməlidir".

Deməli, biz bu dəyərləri qorumalı və gələcək nəsillərə ötürməliyik.

1) Mətnin giriş, əsas və sonluq hissələrini müəyyən edin.
2) Müəllifin mətndəki əsas fikri, mühakiməsi nədən ibarətdir?
3) Müəllif öz fikrini necə əsaslandırır?
4) Sitatları müəyyən edin.

| C | Suallara cavab verməklə verilmiş fikirlərə münasibət bildirin. Sitatlardan istifadə etməklə fikrinizi əsaslandırın və mətn yazın.

I qrup |  |
Fikir: | İstənilən sənət, peşə ilə ölkəni dünyaya tanıtmaq olar.
Sual: | İdmançı, rəssam və başqa peşə sahibləri vətənini beynəlxalq yarışlarda necə təmsil edirlər?
Sitat: | Elm və sənət qoşa qanaddır. (Xudu Məmmədov)

II qrup |  |
Fikir: | Öz ana dilimizlə yanaşı, xarici dil də öyrənməliyik.
Sual: | 1. Ana dilinin həyatımızda rolu nədən ibarətdir? 2. Xarici dil öyrənməyin hansı üstünlükləri var?
Sitat: | Başqa dil həyata yeni baxış deməkdir. (italyan rejissoru Federiko Fellini)