| C | Aşağıdakı epizodlara əsasən Tom və Bekkinin xarakterləri haqqında fikir yürüdün. Verilmiş sözlərdən istifadə edin.
1. Tom və Bekki xəbərdarlıq etmədən dəstədən ayrıldılar. 2. Darısqal keçidin hara gedib çıxması Tomu maraqlandırdı. 3. Azdıqlarını anlayan Bekki hönkür-hönkür ağlayırdı. 4. Tom bulağın yanında qalmağı məsləhət gördü. 5. Tom mağaradan çıxış yolu tapdı. |  | fərasətli məntiqli məsuliyyətsiz macəraçı qorxaq

| Ç | Tom və Bekkinin başına gələn hadisələrdən nəticə çıxararaq uşaqlara məsləhətlər verin. Ekskursiya zamanı şagirdlərin davranış qaydalarını tərtib edin.

| D | Məlumat vərəqini oxuyun. Burada verilmiş məlumatları "Tom və Bekkinin mağara sərgüzəştləri" mətnindəki faktlarla müqayisə edin. Mətndə yarasalarla bağlı verilmiş faktların həqiqiliyi haqqında fikir yürüdün. Yarasa
1. Məməli heyvandır. 2. Meşələrdə, mağaralarda sürü ilə yaşayırlar. 3. 20 ilə qədər ömür sürür. 4. Qulaqları çox böyükdür. 5. Ayaq üstə dayana bilmədiyindən başıaşağı sallanır. 6. Gecələr ova çıxır. |
• Vampir yarasalar dişləri vasitəsilə quduzluq xəstəliyini ötürə bilərlər.

3 | A | "Tom və Bekkinin mağara sərgüzəşti" mətnində mağaranın təsviri ilə bağlı beş açar söz deyin.

• Yadda saxla •
BƏDİİ MƏTNLƏRDƏ TƏSVİR
•
Mətnlərdə çox zaman hadisələrin baş verdiyi məkan ətraflı təsvir olunur. Təsvirlər hadisəni daha aydın təsəvvür etməyə imkan yaradır.
•
Təsviri mətndə əvvəlcə məkan haqqında ümumi məlumat verilir.
Məsələn: aylı gecədə dəniz.
•
Daha sonra məkanın yaddaqalan detalları göstərilir.
Məsələn: sakit ləpələr, uzaqda yanıb-sönən mayak, dəniz sularında əks olunan ay.
•
Təsvirlərdə bənzətmələrdən geniş istifadə olunur.