3 | A | Buta naxışı haqqında nə bilirsiniz?

BUTA |  | Buta Azərbaycan xalçalarında və milli geyimlərdə ən çox istifadə olunan naxışlardan biridir. Butanın mənası və yaranma tarixi ilə bağlı müxtəlif fikirlər var. "Buta" sözünün bir mənası "qönçə" deməkdir. Həqiqətən, buta qönçəni, gül ləçəyini xatırladır.
Bəzi tədqiqatçılar alov diliminə bənzədiyinə görə butanı od, alov rəmzi kimi qəbul edirlər. Digərləri isə butanı tovuz quşunun təsviri ilə bağlayırlar. Doğrudan da, xalçalarımızda bu quşun təsvirinə tez-tez rast gəlinir. Güman etmək olar ki, sonradan tovuz quşunun rəsmi sadələşdirilmiş və buta ilə əvəz edilmişdir. Belə bir fikir də var ki, buta 9 rəqəmindən yaranmışdır. Bu ədədi istənilən başqa ədədə vurduqda alınmış ədədin rəqəmlərinin cəmi doqquza bərabər olur: 9 x 3 = 27 (2 + 7 = 9),9 x 7 = 63(6 + 3 = 9) və s. Doqquz yeganə belə rəqəmdir, buna görə də bir çoxları onu müqəddəs rəqəm hesab edirlər. Hazırda üzərində buta təsviri olan yüzlərcə Azərbaycan xalçası dünyanın məşhur muzeylərini bəzəyir. Rafiq İsmayılov |  | "Buta"

| B | Mətndə buta ilə bağlı hansı mülahizələr verilmişdir? Siz hansı fikirlə razısınız?

| C | "Buta" mətnini yazmaqda müəllifin məqsədi nədir?

| Ç | Sizcə, xalçalar üzərində təsvir edilmiş "əl-ələ tutan insanlar" və "dəvə karvanı" nəyi ifadə edir?

| D | "Naxışların dili" adlı mətni dinləyin və qeydlər götürün.