Qaraca qız Ağca xanıma yaxınlaşdı. Rəfiqəsinin qolundan zəhəri sorub yerə tökdü. Hamı qorxudan donmuş halda bu səhnəni seyr edirdi. Pəricahan xanım isə Qaraca qızın saçlarını sığallayaraq yalvarırdı: - Qaraca qız, mənə rəhmin gəlsin, rəfiqəni ölməyə qoyma. Bu zaman Piri kişi gəlib çıxdı. - Baba, gördünmü başımıza nə gəldi? - deyə Pəricahan xanım şikayətləndi. - Bəli, gördüm. Onu da görürəm ki, öz balanı xilas etmək üçün bu atasız-anasız uşağı bəlaya salmısan. Pəricahan xanım dedi: - Ona heçnə olmayıb. Amma Qaraca qız çox halsız görünürdü. O, güclə pıçıldadı: - Baba, mənə su ver! Su! - Gəl, qızım, gedək. Görüm sənə nə çarə edə bilərəm. Pəricahan xanım onun qabağını kəsdi: - Baba, sənə yalvarıram, Qaraca qızı aparma. Qoy burada qalsın. Hüseynqulu ağa şəhərdən həkim gətirər, onu sağaldar. |  |

Piri baba tənəli nəzərlərlə ona baxdı:

- Yazıq Qaraca qızımı komaya aparım, burada qalsa, xanıma əziyyət olar.
Bunu deyib Piri baba Qaraca qızı öz komasına apardı.

Süleyman Sani Axundovun
"Qaraca qız" hekayəsi əsasında işlənmişdir.

## Söz ehtiyatı

B | Söz boğçasında verilmiş hansı söz və ifadələr mətndəki hadisələrin keçmişdə baş verdiyini göstərir?

C | Verilmiş frazeoloji birləşmələri bir sözlə əvəz edin. ürəyi sıxılmaq • acığı tutmaq • xoşuna gəlmək

C | Mətndə fərqləndirilmiş hansı frazeoloji birləşmələr cümlədəki feili əvəz edə bilər? O, dilənçinin yazıq görkəminə çox acıdı.