| E | Aşağıda verilmiş yaddaş xəritəsinə uyğun qeydlər götürməklə "Hüseynqulu xan" mətnini dinləyin.

| Ə | Götürdüyünüz qeydlərə əsaslanaraq "Hüseynqulu xan" mətninin tarixi-informativ mətn olduğunu əsaslandırın.

3 | A | Sizcə, tarixi mətnlərin müəllifləri keçmişdə baş vermiş hadisələr haqqında məlumatları necə əldə edirlər?

• Diqqət et •
TARİXİ MƏNBƏ
•
Qədim əşyalar, abidələr, rəsmlər, xalçalar və əsərlər - tarixi mənbələrdir. Tarixi mənbələr qədim dövrlərdə yaşamış insanların həyatını, adət-ənənələrini, mədəniyyətini, tarixi hadisələri öyrənməyə kömək edir.

| B | Aşağıdakı tarixi mənbələr "Pənahəli xan" mətnində verilmiş hansı məlumatı təsdiq edir?

1835-ci ildə rus tarixçilərindən biri yazırdı:
"Şuşa sanki möcüzə nəticəsində yaranmışdır. Gəncə tərəfdən onu hündür daş divarlar, dar mazğallar və uca qüllələr əhatə edir. Qalanın daxilindəki kiçik dördbucaqlı qəsrlərdə isə Pənahəlixan və onun ailəsi məskunlaşıb."
1847-ci ildə Mirzə Camal Cavanşir "Qarabağ tarixi" əsərində yazırdı:
"Nadir şah tərəfindən Xorasana köçürülmüş Qarabağ tayfaları vətənlərinə gəlməkdə idilər. Pənahəli xan adamları ilə birlikdə sürgündən qayıdan qarabağlıları qarşılamaq üçün sərhədə qədər getdi. Hər kəs yurduna qayıdıb rahatlandı..."
Bu mənbələrdən hansı əlavə məlumatları əldə etdiniz?