# Umumiləşdirici təkrar

A | Şeirdəki sifətləri müəyyən edin. Həmin sözlər sifətin hansı dərəcəsindədir?
VƏTƏN | Ey Vətən, ana Vətən, Heyranam sana, Vətən! Dupduru göllərin var, Yamyaşıl çöllərin var. | Dağların baş-başadır, Düzlərin tamaşadır. Dərələrin dərindir, Yaylaqların sərindir. Əhməd Cəmil

B | Səhvləri düzəldərək sözləri düzgün yazın. tündyaşıl, kəm şirin, düm-düz, qap-qara, tum-turş, yup yumru, açıq göy, tər-təmiz

C | Nöqtələrin yerinə uyğun hal şəkilçiləri əlavə edib yazın. Həmin sözlərin ismin hansı halında işləndiyini qeyd edin. 1. Yalançı ... evi yandı, heç kim ona inanmadı. 2. Ağıllı düşmən ... qorxma, axmaq dostdan qorx. 3. Dəmir qapının da taxta qapı ... işi düşər. 4. Ev ... bişməyib, qonşudan gəlməyib. 5. Şirin dil ilan ... yuvasından çıxardar.

C | Fərqləndirilmiş sözlərə sual verin və nümunəyə uyğun olaraq cədvəli tamamlayın.
1. Dünən kəndə yağış yağırdı. 2. Doğru söz acı olar. 3. Əsgərlər qəhrəmancasına vuruşurdular. | 4. Qardaşım ingilis dilində yaxşı danışır. 5. Şənliyə az adam gəlmişdi. 6. Çox çalış ki, məqsədinə çatasan.
Söz | Sualı | Aid olduğu anlayış
dünən | nə vaxt? | Hərəkəti izah edir, zərfdir.

D | İşarə əvəzliklərini seçin. Onların hansı sözü əvəz etdiyini müəyyən edin. Ana xırda yarpaqlı otu İradəyə göstərdi: - Qızım, bax bu, kəklikotudur. Çaya bundan əlavə edəndə ətirli olur. İradə diqqətlə həmin ota baxdı. Burnuna yaxınlaşdırıb iylədi və dedi: - Bəh, bəh, bunun nə gözəl ətri var! İlkin ota nəzər salıb dedi: - Bu, həm də dərman bitkisidir. Xəstələrin tez sağalmasına kömək edir. Belə bitkiləri çay kimi dəmləyib içmək olar.