## Dil qaydaları

4 | A | Boyaların rəngini fərqləndirmək üçün hansı sözlərdən istifadə edərdiniz? |

• Bunları bilməliyik •
SİFƏTİN DƏRƏCƏLƏRİ
• Sifətlər varlığın əlamətinin az və ya çox olduğunu ifadə edə bilər.
Buna sifətin dərəcələri deyilir:

Adi dərəcə göy |  | Azaltma dərəcəsi göyümtül, açıg-göy |  | Çoxaltma dərəcəsi tünd-göy

| B | Sifətləri dərəcələrinə görə qruplaşdırın. qara, şipşirin, yupyumru, sapsarı, göyümtül, yağlı, kəmşirin, acıtəhər, açıq-qırmızı, dümağ, bozumtul, doğru, tumturş
a) azaltma dərəcəsi | b) adi dərəcə | c) çoxaltma dərəcəsi

• Bunları bilməliyik •
BİTİŞİK, AYRI, YOXSA DEFİSLƏ

Defislə yazılır | Bitişik yazılır | Ayrı yazılır
açıq-boz tünd-qırmızı ala-çiy | yamyaşıl kəmşirin acıtəhər | ən yaxşı daha maraqlı lap uzun

| C | Səhvləri düzəltməklə cümlələri köçürün. 1. Qoğallar yup-yumşaq və dadlı idi. 2. Kərim ən-yüksək mükafata layiq görüldü. 3. Həyətin darvazası açıq yaşıl rəngdədir. 4. Dünənki qarpız lapşirin idi. 5. Çəmənlikdə qıp-qırmızı lalələr göz oxşayırdı. 6. Nigarın topu daha-böyükdür. 7. Ananasın turş-təhər dadı var. 8. Qırmızı kəmər lapqısadır. 9. Ayxan düm-ağ köynək geyinmişdi.

| Ç | Sifətləri cümlələrdə uyğun dərəcələrdə işlədin.
boz —> azaltma dərəcəsində yumru —> çoxaltma dərəcəsində turş —> azaltma dərəcəsində |  | sağlam —> çoxaltma dərəcəsində bənövşəyi —>azaltma dərəcəsində təmiz —> çoxaltma dərəcəsində