3 | A | Ağabəyim ağanın hansı bayatısı Fətəli şahı incik salmışdı? Həmin bayatını bir daha oxuyun. Hər bir misrada hecaların sayını müəyyənləşdirin.

• Yadda saxla •
BAYATI
• Bayatı - dörd misradan ibarət şeir növüdür. Hər misrası yeddi hecadan ibarət olur.
Çox vaxt "Mən aşiq", "Əzizim"
sözləri ilə başlanır.
Əsas fikir son iki misrada söylənilir.
Əzizim yola baxar,
Həsrət könlümü yaxar.
Dönüb ağ göyərçinə,
Vətən, gəl məni apar.
1, 2 və 4-cü
misraları
qafiyələnir.

| B | Misraların düzgün ardıcıllığını müəyyən etməklə bayatıları dəftərinizə köçürün.
a Bir şirin sözə qaldı. b Əzizim, sözə qaldı, c El-oba bizə qaldı. ç Yad qovuldu dağlardan, |  |  | a Bilirsənmi kimləri b Dörd yanı qala dağlar, c Salıbsan yola, dağlar? ç Əzizim, ala dağlar,

| C | Aşağıdakı bayatıları oxuyun. Bayatılar hansı tarixi hadisələri yada salır? Həmin tarixi hadisələr haqqında bildiklərinizi danışın.
Əzizim, yaralıyam, Vətəndən aralıyam, Yurdumda düşmən qaldı, Haqqımı almalıyam. *** Sevin bu gün, gül bu gün, Yadda saxla, bil bu gün. Şuşamız azad oldu, Nəğmə deyir dil bu gün. Mina Rəşid |  | Mən aşiqəm, əsirdi, Külək çox sərt əsirdi. Kimə dərdimi deyim? Zəngilanım əsirdir. *** Əzizim, bülbül gəlir, Həm də xarı gül gəlir. Üçrəngli al bayrağım, Qarabağda yüksəlir! Qəhrəman Əli