3 | A | Mütaliə nə üçün vacibdir? Mütaliə zamanı hansı məqamlara diqqət edirsiniz?

Faydalı məsləhət
KİTABI NECƏ OXUMALI?
• Düzgün kitab seçimi mütaliənin əsas şərtidir. Bunun üçün aşağıdakılara diqqət edin:
Kitabla ümumi tanışlıq
Motivasiya
Məzmunla tanışlıq
Kitabın üzlüyünə, müəllifin adına,
illüstrasiya və yarımbaşlıqlara diqqət edin.
"Mən bu haqda nə bilirəm, daha nələr
öyrənmək istəyirəm?"sualı ətrafında düşünün.
Annotasiyanı oxuyaraq kitabın qısa məzmunu
ilə tanış olun.

| B | "Kitabi-Dədə Qorqud"un üzlüyü, annotasiyası və bir neçə səhifəsi ilə tanış olun. Suallara cavab verin. Kitabın üzlüyü Kitabın səhifələri ANNOTASİYA "Kitabi-Dədə Qorqud" on iki boydan ibarətdir. Hər boy oğuz qəhrəmanlarının başına gələn əhvalatlardan bəhs edən bitkin hissədir. Qazan xan, Beyrək, Basat, Buğac, Uruz və başqaları bu gün də oxucuların sevimli qəhrəmanlarıdır. Dastan təxminən min il bundan əvvəl yazıya alınıb. Bu əsərin əlyazma nüsxələri dünyanın müxtəlif kitabxanalarında qorunub saxlanmış və günümüzə qədər gəlib çatmışdır. • Kitabla tanış olarkən nəyə diqqət etdiniz? • Bu mövzuda hansı məlumatlarınız var? Daha nəyi öyrənmək istərdiniz? • Kitabın annotasiyasındakı hansı məlumatlar oxumağa maraq yaradır? • Bu kitabı nə üçün oxumalısınız? Bu kitabın sizə hansı faydası ola bilər? • Kitabı öz yaşınıza uyğun hesab edirsinizmi? Fikrinizi əsaslandırın.