1 | FƏRD VƏ TOPLUM |

A
Verilmiş ifadələrdən istifadə etməklə yay tətiliniz haqqında danışın.
• oyun və əyləncələr • maraqlı hadisələr • yeni dostlar • oxuduğum kitablar
B
Qruplarla iş
Şəkillərə baxın. Verilmiş başlıqlara uyğun mətn qurub təqdimat edin.

I qrup: Biz mehriban dostlarıq. | II qrup: Yaxşı dost yaman gündə tanınar.
III qrup: İstirahət bizim haqqımızdır. | IV qrup: Biz birlikdə güclüyük!

KÖRPƏ NƏĞMƏNİN NAĞILI Günlərin bir günü bəstəkar xoşbəxtlik haqqında bir nəğmə bəstələdi. Son akkordları vurulan kimi Nəğmə özünə yuva axtarmaq üçün pəncərədən çölə uçdu. Günəşi, çölü, çəməni seyr edib düşündü:

- Dünya necə də gözəldir!

Bu vaxt havada gəzib-dolaşan köhnə Nəğməyə rast gəldi. Ondan soruşdu:

-Sən harada yaşayırsan?

Qocaman Nəğmə gülümsədi: "Bizim evimiz xeyirxah insanların qəlbindədir".

• Söz boğçası •
• akkord • cürətlənmək • təbəssüm

O bu sözləri deyib gözdən itdi.

Birdən "part" səsi eşidildi. Bu səs körpə Nəğməyə tanış deyildi. Musiqi notlarından fərqli olaraq, kobud və qorxunc idi. Aşağı baxanda əlində tüfəng tutmuş bir ovçu gördü.