## Dil qaydaları

4 | A | Cümlələrdə "Şuşa" sözünə əlavə edilmiş şəkilçiləri müəyyən edin.

Şuşa gözəl şəhərdir. Şuşanın əsrarəngiz təbiəti var. Şuşanı dünyanın bir çox yerlərində tanıyırlar. Şuşaya istirahət etməyə gələnlərin sayı çox olur. Hər il Şuşada "Xarıbülbül" festivalı keçirilir. Bu ətirli çiçəkləri Şuşadan gətiriblər.
• Bunları bilməliyik •
İSMİN HALLANMASI
• İsimlər cümlədə işlənərkən müxtəlif şəkilçilər qəbul edir. Buna ismin hallanması deyilir.

İsmin 6 halı var: |  |
Halların adı | Şəkilçilər | Nümunə
Adlıq | yoxdur | kitab
Yiyəlik | -ın4 | kitabın
Yönlük | -a2 | kitaba
Təsirlik | -ı4 | kitabı
Yerlik | -da2 | kitabda
Çıxışlıq | -dan2 | kitabdan

| B | Sualların yerinə "müəllim" sözünü uyğun şəkildə dəyişib köçürün.

1. (Kim?) sönməyən günəşdir. 2. Cəmiyyətin formalaşmasında (kimin?) zəhməti böyükdür. 3. (Kimə?) hörmət etmək hamının borcudur. 4. (Kimi?) məclisin başına dəvət edərlər. 5. (Kimdə?) olan səbir heç kimdə olmaz. 6. Biz həyatda düzgün yaşamağı (kimdən?) öyrənirik.

| C | İsimlərə uyğun şəkilçilər artırıb yazın. Hər bir ismin halını müəyyən edin.

1. Malik balta ... itilədi. 2. Ləman pəncərə... bağladı. 3. Eldar usta ... kömək etdi. 4. Bakı... havası küləklidir. 5. Kapitan gəmi... idarə etdi. 6. Sərgi... məşhur adamlar gəlmişdi. |  | • Diqqət et • BİTİŞDİRİCİ SAMİTLƏR
SAMİTLƏ bitən sözlər |  | SAİTLƏ bitən sözlər

B
Qruplarla iş
Aşağıdakı isimləri hallandırıb cümlələrdə işlədin.

I qrup: rəssam, kəpənək, meşə II qrup qonaq,odun,Bakı | III qrup: övlad, sünbül, səma IV qrup: gülçü,balıq,dəniz