## Dil qaydaları

4 | A | Aşağıdakı cümləni oxuyun. Altından xətt çəkilmiş sözlərin yazılışına diqqət edin. Fərqi izah edin. Anar əvvəl vatman kağızının ətrafına düz xətt çəkdi. Elanı aydın və gözəl xətlə yazdı.

• Bunları bilməliyik •
Qoşa samitlə bitən təkhecalı sözlər
•
Dilimizdə eyni qoşa samitlə bitən təkhecalı sözlər var: fənn, haqq və s. Bu cür sözlərə samitlə başlayan şəkilçi artırdıqda qoşa samitlərdən biri ixtisar olunur:fənlər, haqsız.

| B | Verilmiş sözləri nöqtələrin yerinə düzgün yazmaqla cümləni köçürün.
sirr hədd |  | a. Təbiətin ...li hadisələri bitib-tükənmir. b. Anam bu...i hamıdan gizli saxlamışdı. a. Müəllim uğurumuza ...siz dərəcədə sevindi. b. Düşmənə olan nifrət son ...ə çatmışdı.

• Bunları bilməliyik •
Qoşa samitlə bitən təkhecalı sözlər

• Müxtəlif qoşa samitlə bitən təkhecalı sözlər yazılışından fərqli səslənə bilər. Belə sözlərin yazılışına diqqət etmək lazımdır. |
Doğru | Yanlış
hökm | höküm
üzr | üzür

| C | Fərqləndirilmiş sözlərin düzgün yazılışını müəyyən edib cümlələri köçürün. 1. Zülüm heç vaxt yerdə qalmaz. 2. Qəsirdə gizlədilmiş kraliça dostlarının köməyi ilə azad olundu. 3. Hökümdar günahkarı cəzalandırdı. 4. Küpəgirən qarı Əhmədin barmağından sehirli üzüyü çıxardı. • Diqqət et • Dilimizdə elə sözlər var ki, oxşar səslənir, lakin mənasına görə fərqlənir: Əsr - 100 illik dövr Əsir - müharibədə ələ keçirilən düşmən əsgəri

| Ç | Lüğətdən istifadə edərək verilmiş sözlərin izahını yazın.
həsr-həsir əmr-əmir | mətn-mətin xeyr-xeyir