3 | A | Mütaliə üçün kitab seçərkən nəyə diqqət edirsiniz? Kitab seçiminizin səbəbləri haqqında danışın.

• Yadda saxla •
ANNOTASİYA
•
Annotasiya kitab və onun müəllifi haqqında verilən qısa məlumatdır. Bu məlumat oxucuda kitaba maraq yaradır və onu oxumağa sövq edir.

| B | Kitabın üzlüyünə baxın və annotasiyanı oxuyun. Aşağıdakı suallara cavab verin.

"Melisa" əsərinin müəllifi azərbaycanlı yazıçı Sevinc Nuruqızıdır. 10 -15 yaşlı oxucular üçün yazılmış bu əsər bir sıra mükafatlara layiq görülmüşdür. Əsərin baş qəhrəmanı Melisa adlı gəlincikdir. O öz dostu Zöhrədən ayrı düşür. Bundan sonra Melisanın həyatında yeni sərgüzəştlər başlayır. Bu sərgüzəştlər bir-birini əvəz edən yeni qəhrəmanlarla yadda qalır: Xal adlı it, çəkməçi baba, əzazil qarı, kimsəsiz uşaqlar, elektrik dirəyində yuva quran leyləklər və başqaları. |  |

Suallar
1. Annotasiyada verilən hansı məlumatlar sizi daha çox maraqlandırdı?
2. Sizcə, nə üçün annotasiyada əsərin məzmunu sona qədər əks etdirilməyib?
3. Müəllifin daha hansı əsərləri ilə tanışsınız?

| C | Aşağıdakı məlumatlardan istifadə edərək annotasiya yazın.

Müəllif haqqında məlumat: fransız yazıçısı Jül Vern Kitabın adı: "80 gün dünya ətrafında" Nəzərdə tutulmuş yaş qrupu: 8-10 yaşlı uşaqlar
Məzmunu: | Londondakı məşhur bir klubun üzvü Fileas Foq dostları ilə dünyanı 80 gündə dövr edəcəyinə dair mərc gəlir. Bununla da heyrətamiz bir səyahət başlayır.

| Ç | Aşağıdakı təlimata uyğun oxuduğunuz kitablardan biri haqqında annotasiya yazın. • Təlimat • 1. Əsərin müəllifi haqqında qısa məlumat verin. 2. Əsərdəki hadisələr haqqında ümumi məlumat verin: • Oxucunun diqqətini cəlb edəcək məlumatları əks etdirin. • Əsərdəki hadisələrin nəticələrini qeyd etməyin.