| • fəsil •
| 1 | YAZIDA İŞARƏLƏR

1 | A | Hansı durğu işarələrini tanıyırsınız? Onlar haqqında nə bilirsiniz?

| B | Şeiri oxuyun və haqqında danışılan durğu işarələrini qeyd edin. NİDANIN LOVĞALIĞI
Günlərin bir günündə Ağ vərəqin üstündə Durdu ayağa Nida, Bərkdən qışqırdı: "Ura!" Səsə ayıldı sual. Soruşdu: "De, bu nə hal? Salmısan çığır-bağır, Demirsən, kimsə yatır? Sənlə heç yoxdur aram, Yuxuma qatdın haram". Nida güldü: "Əzizim, Dinlə, sənədir sözüm. Yuxuda gördüm ki, mən | Hamınızdan vacibəm. Sizi oyatdım ki bəs, Xəbərdar olsun hər kəs". Gözünü ovuşdurdu, Vergül sözə qoşuldu: "Çox da boyun ucadır, İşin ki balacadır. Yerin cümlə sonudur, Çoxu səni unudur. Mən isə çox sərbəstəm, Nəfəs dərməkdir peşəm". Nöqtə qalxdı yerindən, Gərnəşərək dərindən | Dedi: "Ay Nida qardaş, Əl-ayağa az dolaş. Mən xəbər gətirirəm, Məlumat ötürürəm. Arzu, xahiş, məsləhət, Əmr, ya da nəsihət Mən olmasam, ötüşmür, Nida heç yada düşmür. Hər cümlənin sonunda Mən gəlirəm, ay Nida. Sənin dediyin ancaq Röyalarda qalacaq". Şəhla Zahidova

• Söz boğçası • • yuxusuna haram qatmaq • röya • gərnəşmək |  |

## Söz ehtiyatı

C | Hansı cümlədə "ötüşmək" sözü şeirdəki mənada işlənmişdir? 1. Yarışda maşınlar bir-biri ilə ötüşürdü. 2. Bu iş sən olmadan ötüşməz.

## Nə anladın?

Ç | Mətnə əsasən suallara cavab verin. 1. Şeirin mövzusu nədir? 2. Şeirdə hansı durğu işarələrindən bəhs edilir? 3. Şeirdə qafiyələnən beş söz cütlüyünü seçin.