| • fəsil •
| 2 | YADDAN ÇIXMAZ QARABAĞ

1 | A | Vətənimiz üçün xidmətləri olmuş hansı Azərbaycan qadınlarını tanıyırsınız? Onlar haqqında bildiklərinizi danışın.

QARABAĞ ŞİKƏSTƏSİ Qarabağ xanı İbrahimxəlilin Ağabəyim ağa adında bir qızı var idi. O, Fətəli şahla evlənərək İrana köçmüşdü. Ağabəyim ağa qürbət eldə Şuşasız çox darıxır, üzü heç gülmürdü. Kədərini, qəmini şeirlərə köçürürdü. Onun vətən həsrətli şeirləri dildən-dilə düşüb məclisləri dolaşırdı.

Deyilənə görə, bir dəfə Fətəli şah şeir məclisinə qonaq getmişdi. Kimsə yanıqlı avazla oxuyurdu:

Mən aşiqəm, qara bağ, Qara salxım, qara bağ. Tehran cənnətə dönsə, Yaddan çıxmaz Qarabağ. Şah bu səsi dinlədikcə duyğulanır. Əyanlarından soruşur: - Bu nə havadır belə? - Qarabağ şikəstəsidir. - Qarabağ şikəstəsini kim yazıbsa, sahibinə məndən xələt! - Onda xələt Ağabəyim ağaya çatır. Şahın kefi pozulur. Öz-özünə düşünür: "Axı nə üçün Ağabəyim ağa Tehranı bəyənməsin?" Bir neçə gün keçir. Şah məclislərin birində incikliyini üzə vurur: - Ağabəyim, Qarabağ haqqında qoşduğun bayatı dillərdə dolaşır. De, sənin də dilindən eşidək, görək nə demisən, vətəni necə vəsf etmisən? Ağabəyim ağa arif adam idi, sözü göydə tutmuşdu. Fətəli şahın ondan incidiyini anlamışdı. O, qavalı götürüb yanıqlı bir avazla oxumağa başladı. Mən aşıq kimə gedim, Kimim var, kimə gedim? Bu dərdi sən vermisən Dərmana kimə gedim? Di dur gəl, dərdin alım, sevirəm... |  |