3 | SEVİMLİ QƏHRƏMANLARIM |

A | Oxuduğunuz hansı əsərlərin qəhrəmanlarını xatırlayırsınız? Hansı əsər qəhrəmanından daha çox xoşunuz gəlir? Ona oxşamaq istərdinizmi? Nə üçün?

B | Şəkillərə baxın və məlumatları oxuyun. Məlumatların hansı qəhrəmana aid olduğunu müəyyənləşdirin.

1 |  | Herakl bir çox yunan əfsanələrinin qəhrəmanıdır. Rəvayətə görə, Arqos şəhərinin hökmdarı Herakla paxıllıq edirmiş. O, cəsur qəhrəmana çətin və təhlükəli işlər tapşırır, bu yolla onu məhv etməyə çalışır. Herakl tapşırıqların öhdəsindən uğurla gəlir, hər dəfə igidlik göstərərək daha da məşhurlaşır.

• Söz boğçası •
• səxavətli • səltənət | • sərgüzəşt • ədəbiyyat
2 |  | Tutu "Qaraca qız" əsərinin baş qəhrəmanıdır. Qarayanız olduğu üçün anası onu "Qaraca" deyib əzizləyirdi. Qaraca qız nadinc olmasına baxmayaraq, rəhmdil və səxavətli idi. Əlinə nə düşsəydi, yoldaşları ilə bölüşərdi. O, gözəl rəqs edirdi.