| • fəsil •
| 2 | ÖZÜNƏ İNAN

1 | A | Şəkillərə baxın. Oxuduğunuz mətnləri xatırlayın. Bu mətnlərdə baş qəhrəmanın uğur qazanmasının səbəbi nə idi?

XOŞBƏXTLİK NƏDİR? Dərsin başlanmasına az qalırdı. Uşaqlar dəhlizdə elan lövhəsinin qarşısına toplaşmışdılar. Ramin onları görüb ora yaxınlaşdı. Qızğın söhbət gedirdi. O, lövhədəki yeni elanı oxumağa başladı.
ELAN
16 mart 2023-cü il tarixdə
məktəblərarası bilik yarışmasının final mərhələsi keçiriləcək.
Komanda heyətini müəyyən etmək üçün
yarış iştirakçıları məktəbin akt zalına dəvət olunur.
Görüş 7 mart saat 11:00-da keçiriləcək.
Məktəb rəhbərliyi

Məktəbin komandası final mərhələsinə kimi gəlib çatmışdı. Ramin də bu bilik yarışmasının bütün mərhələlərində iştirak etmişdi.

Deyilənə görə, bu yarış televiziya ilə birbaşa yayımlanacaqdı. Məktəbdə yarışa ciddi hazırlıq gedirdi. Məktəbin direktoru və müəllimlər neçə gün idi ki, komandanın tərkibini müəyyənləşdirir, hər bir iştirakçının imkanlarını müzakirə edirdilər.

• Söz boğçası •
• heyət • gərgin | • nigaran • intizarla
| İki gün sonra məktəbin akt zalında komandanın tərkibi elan edildi. Yarışmanın ən fəal üzvlərindən olan Nahid komandanın kapitanı seçildi.