E | Sizcə, hansı daha əvvəl yaranmışdır: hərflər, yoxsa durğu işarələri? Fikrinizi əsaslandırın.

Ə | Verilmiş fikirlərin "Nidanın lovğalığı", yoxsa "Sözlərdən işarələrə" mətninə aid olduğunu müəyyən edin. 1. Durğu işarələrinin yaranması ilə bağlı tarixi faktlar var. 2. Qafiyəli sözlərdən istifadə edilib. 3. Durğu işarələri şəxsləndirilib. 4. Daha dəqiq məlumatlar verilib.

F | Uyğun durğu işarələri artıraraq şeiri köçürün və ifadəli oxuyun. Füzulinin Sabirin Vurğunun şirin dili Sizinkidir balalar Sevin bu azad eli Mikayıl Rzaquluzadə

3 | A | "Sözlərdən işarələrə" mətninin giriş, əsasvə sonluq hissələrini müəyyənləşdirin.

| B | "Sözlərdən işarələrə" mətninin əsas hissəsi hansı cümlə ilə başlayır? Sizcə, bu cümləni işlətməkdə müəllifin məqsədi nədir?

• Diqqət et •
KEÇİD CÜMLƏLƏR
• Mətnin tərkib hissələri arasında əlaqə yaratmaq üçün çox zaman keçid cümlələrdən istifadə olunur.

| C | "Sözlərdən işarələrə" mətninin giriş və əsas hissələri arasındakı keçid cümləsini hansı cümlə ilə əvəz etmək olar? Seçiminizi əsaslandırın. • Durğu işarələrinin hər birinin yazıda öz yeri var. • Durğu işarələrinin yaranması ilə bağlı maraqlı fikirlər var. • Durğu işarələrindən biri də nöqtədir. • Bir çox dillərdə hərflər fərqli olsa da, durğu işarələri eynidir.

• Diqqət et •
MƏTNİN SONLUQ HİSSƏSİ
• İnformativ mətnin sonluq hissəsi, adətən, aşağıdakı ifadələrlə başlanır:
beləliklə, nəticədə, yekun olaraq və s.