| • fəsil •
| 4 | QƏHRƏMANLARIMIZI TANIYAQ

1 | A | "4a" sinfinin hazırladığı divar qəzeti ilə tanış olun və tapşırıqları yerinə yetirin.

QƏHRƏMANLARIMIZI TANIYAQ

### Dastana döndü...

|  | Xudayar Müslüm oğlu Yusifzadə II Qarabağ savaşında şəhid olmuş qeyrətli Azərbaycan oğullarından biridir. O həm döyüşlərdə göstərdiyi şücaəti, həm də ifa etdiyi "Vətən yaxşıdır" mahnısı ilə milyonların sevimlisinə çevrildi. Həmsöhbətimiz Radə Yusifzadə bizi oğlunun həyat yolu ilə tanış etdi.
- Xudayarı necə təqdim edərdiniz? - O, ailənin sonbeşiyi idi. Çox şən, zarafatcıl, vətənpərvər olub. Yoldaşları belə deyirlər: "Döyüş vaxtı Xudayar duzlu zarafatları, vətənə aid mahnıları, qəhrəmanlığı ilə bizi qələbəyə ruhlandırırdı". - Xudayarın ifasından hamı danışır. Onun musiqi təhsili vardımı? | - Bəli. O, Bərdə şəhər 1 nömrəli musiqi məktəbində muğam təhsili alıb. - Xudayarın döyüş yolu necə başladı? - O, sərhəd qoşunlarında gizir kimi xidmət edirdi. Onun döyüşdə olduğunu bilmirdim. Bizimlə gülə-gülə danışırdı. Amma bir dəfə danışanda güllə səsi eşitdim. Tez dilləndi: "Ana, narahat olma, yoldaşlarım atəşfəşanlıq edirlər. Qubadlı azad olunub". Sən demə, Xudayar müharibə başlanan gündən könüllü döyüşürmüş. Füzuli, Cəbrayıl, Qubadlı, Zəngilan uğrunda qəhrəmancasına vuruşub. Onunla fəxr edirəm. - Şəhidlərimizin ruhu şad olsun! Onların xatirəsini yaşatmaq borcumuzdur. Müsahibəyə görə çox sağ olun.

| ŞEİR GUŞƏSİ | Azərbaycandır Qarabağ! (Vahid Əziz)

Doğmadır torpağı, daşı, Xalqım qədim vətəndaşı, Ömrü-günü, can sirdaşı; Biri alov, biri ocaq - Azərbaycandır Qarabağ! | Tanıyarlar boyumuzdan - İrsimizdən, soyumuzdan, Su içər öz quyumuzdan; Biri gövdə, biri budaq - Azərbaycandır Qarabağ! | Baba adı "Odlar yurdu", Keşikçisi böyük Ordu, Oğlu-qızı igid, qoçaq! Bizimdir, bizim olacaq; Azərbaycandır Qarabağ!

Qəzetin yaradıcı heyəti: | Redaktor: Lalə Kazımlı. Dizayner: Fuad Nəzərli. Müxbirlər: Məryəm Cəfərzadə, Ümid Əlizadə, Xədicə Qurbanova.